**10- та учебна седмица** Домашна работа по Български език-4 клас

*Моля, препишете в тетрадките:*

**Видове изречения по състав**

1.Видовете изречения според целта на общуването са: съобщително, въпросително, подбудително и възклицателно.

2.Видовете изречения по състав са: **Просто изречение** е това, което има един глагол. **Сложното изречение** е съставено от две или повече прости изречения

Домашна работа по четене- 4 клас

*Моля, прочетете „ Верният приятел“ от читанката на стр.46- 50 и попълнете учебната тетрадка на стр. 19.*

Домашна работа по Човекът и обществото- 4 клас

*Моля, препишете в тетрадките:*

**Българско черноморско крайбрежие**

Източната граница на България е Черно море. На места водите на морето се вдават навътре в сушата и образуват заливи. Голяма част от брега е заета от обширни плажове със златисти пясъци , вдадени в морето полуострови и носове. В Черно море се въдят много риби. В миналото и сега от морето се добива сол. Особено силно се развива туризмът благодарение на чудесните условия, които предлага природата на нашето крайбрежие.

*Творческа задача ( по желание):* Моля, представете българското черноморие по начин, по който вие го виждате- дали ви харесва ( и какво точно ви харесва), ако не ви харесва обяснете защо и ако зависеше от вас, какво бихте направили, за да го промените. Ако желаете, подгответе в писмен вид вашето мнение под формата на съчинение разсъждение ( с увод- твърдение, доказателства и извод- заключение), или направете постер, или слайдшоу. Изборът е ваш ☺